text: Palamós tramita unes 250 sol·licituds d'OMCA cada any
  12/02/2020 Obres i Urbanisme - Jordi Rodríguez
  Són peticions que realitzen entitats del municipi que han d'organitzar activitats a l'espai públic, com la festa de Les Folloneres el passat mes de de
  L'Ajuntament de Palamós atén cada any al voltant de 250 sol·licituds d'OMCA. Es tracta de les peticions que realitzen entitats del municipi que han d'organitzar activitats esportives, de cultura o de lleure, en els espais de domini públic. Aquestes entitats sol·liciten ajuda logística, ja siguin tanques, taules o cadires, per exemple, que els facilita la Brigada municipal.
  OMCA és l'acrònim d'Oficina Municipal de Coordinació d'Activitats. S'ocupa de la gestió de llicències d'espectacles públics o activitats recreatives de caràcter extraordinari, amb motiu de festes, revetlles populars o altres esdeveniments que es facin a la via pública o en un recinte municipal. La regidora de Brigada, Marina Àlvarez, ha explicat avui al programa de Ràdio Palamós 'Preguntes', que cada any es gestionen 250 sol·licituds d'aquest tipus.
  Les peticions a l'OMCA es van rebent durant tot l'any però hi ha punts d'inflexió com la Festa Major o, més d'actualitat aquests dies que venen, pels actes del Carnaval de Palamós. Aquestes puntes obliguen a coordinar molt bé les actuacions, explica la regidora Marina Àlvarez.
  El volum anual de sol·licituds d'OMCA que atén l'Ajuntament de Palamós, equival a uns cinc actes per setmana, aproximadament.